Бүгінгі педагогикалық кеңесіміздің тақырыбы «Педагогикалық білімді жетілдіру – кәсіби, шығармашылық дамудың басты жолы» өзгермелі қоғамдағы жаңа формация мұғалімі-өзін-өзі жетілдіруге талпынған, рухани дамыған, шығармашыл құзыретті тұлға.

Мұғалім әрдайым даму үстінде, сондықтан өзінің еңбек жолының барлығында зерттеуші болып табылады. Әсіресе мұғалімнің кәсіби шеберлігін қалыптастыру барысында ғылыми-әдістемелік іс- әрекет үлкен әсерін тигізеді.

Олай болса, бұл тақып неге маңызды, білім жетілдіруде тақырыпты қалай таңдаймыз?

ҚР «Білім» туралы Заңының 51-бабының 5-тармағында «Мұғалім  өзінің педагогикалық шеберлігін, парасаттылығын , шығармашылық және жалпы ғылыми деңгейін үнемі жетілдіріп отыруға міндетті,» - делінген

**Мұғалімнің қол жеткізетін жетістіктерінің тізімі**

* пәнді оқыту сапасын жетілдіруі (оқыту сапасы мен тиімділігін анықтауға болатын көрсеткіштерді көрсету)
* шығарылған жинақтар, мақалалар
* оқытудың жаңа әдіс-тәсілдерін, формаларын әзірлеу
* дидактикалық материалдарды, көрнекіліктерді жасау
* әдістемелік нұсқауларды жасау
* Коучинг, зерттеу сабақтарын, желілік және кәсіби қоғамдастықтар, семинарларды өткізу
* Зерттеу тақырыбы бойынша іс-тәжірибені жинақтау.

Қазіргі заман мұғалімнен тек өз пәнінің терең білгірі болуы емес, тарихи танымдық, педагогикалық – психологиялық сауаттылық, саяси экономикалық білімділік және ақпараттық сауаттылық талап етілуде.

Олай болса, мұғалім заман ағымына сәйкес білім беруде жаңалыққа жаны құмар, шығармашылықпен жұмыс істеп, оқу мен тәрбие ісіне еніп, оқытудың жаңа технологиясын шебер меңгерген жан болғанда ғана білігі мен білімі жоғары жетекші тұлға ретінде ұлағатты саналады.